Nnyaa, tota e bile saense e nonotshitse tumelo ya me. Ka sekai, ela tlhoko kafa re kgonang go lemoga difatlhego tsa batho ba bangwe ka teng. Losea lo ka dira seno diura di le mmalwa fela fa lo se na go tsholwa. Nna le wena re kgona go lemoga ka bonako motho yo re mo itseng, le fa a ka tswa a le mo gare ga boidiidi. Tota e bile re ka nna ra kgona go lemoga le kafa a ikutlwang ka teng. Le fa go ntse jalo, re ka tswa re sa itse gotlhelele gore go lemoga dilo jalo go akaretsa go sekaseka tshedimosetso e ntsintsi mo go diregang ka lobelo lo logolo. Puigcerdá ke toropo ya kwa Spain e e mo molelwaneng wa Spain le Fora. E mo gare ga mokgatšha o o nang le mmu o o nonneng o o dikologilweng ke dithaba tse di goletseng kwa godimo tsa Pyrenees. Mokgatšha ono o o bidiwang Cerdaña, o kile wa bo o le karolo ya Spain o feletse. Mme mo tumalanong ya kagiso e e neng e bidiwa Tumalano ya kwa Pyrenees e e neng ya dirwa ka 1659, naga ya Spain e ne ya naya Fora halofo ya mokgatšha ono.